Robert Patterson

Para o artigo referido ao seu fillo, tamén director da Casa da Moeda dos EEUU, véxase Robert M. Patterson

Robert Patterson, nado en Hillsborough, condado de Down, illa de Irlanda, o 30 de maio de 1743 e finado en Filadelfia o 22 de xullo de 1824, foi un educador estadounidense e director da Casa de Moeda dos Estados Unidos dese 1806 ata o seu falecemento.

 Traxectoria 

 Primeiros anos e formación 
Robert Patterson naceu en maio de 1743 nunha granxa próxima a Hillsborough, no condado de Down, na actual Irlanda do Norte.Smith, P. (2012). Era fillo de Jane Walkers e de Robert Patterson. Asistiu á escola local, onde destacou en Matemáticas, aínda que a súa familia non puido proporcionarlle formación universitaria."Robert Patterson 1743 - 1824". University of Pennsylvania. 

A partir da invasión francesa de Irlanda alistouse nas milicias, onde acadou o rango de sarxento, e rexeitou o ofrecemento de ingresar no exército británico para regresar á súa granxa familiar.

 Carreira docente en América 
En outubro de 1768 emigrou os Estados Unidos. Inicialmente traballou como mestre de escola no condado de Bucks, en Pensilvania, e tamén ensinou navegación baseada na matemática. En 1771 os seus pais e parte da súa familia trasladáronse tamén aos EEUU, atraídos polo seu éxito, e en 1772 Roberts abriu un establecemento comercial en Nova Jersey, con escaso éxito.

Abandonado o proxecto comercial, en 1774 aceptou o posto de profesor na Academia Wilmington, en Delaware, aínda que o inicio da guerra de independencia suspendeu esta actividade. Daqeela, Roberts trasladou a súa familia a unha granxa en Nova Jersey e alistouse como instrutor da milicia de Delaware, ata o final da guerra.

En decembro de 1779 logo de que se constituíra a en Filadelfia a Universidade de Pensilvania, solicitou o posto de profesor de Matemáticas e exerceu como tal de 1779 a 1810, e tamén como profesor de Filosofía Natural e vicerreitor desde 1810 ata 1813. En 1814 presentou a dimisión e os seus postos na universidade foron herdados polo seu fillo Robert Maskell Patterson."Patterson, Robert, 1743-1824". SnacCooperative.org En recoñecemento aos seus servizos na Universidade de Pensilvania concedéuselle o doutoramento honorífico en 1819.

Entre outras sociedades e entidades asociativas, Robert Patterson foi membro do Select Council of Philadelfia, que presidiu a partir de 1799, e da American Philosophical Society,"Robert M. Patterson". American Philosophical Society Member History. da que foi elixido presidente en 1819.

 Director da casa da Moeda dos EEUU 
Patterson mantiña contacto epistolar co presidente Thomas Jefferson, quen o 17 de xaneiro de 1806 o nomeou director da Casa da Moeda dos Estados Unidos, cargo que exerceu ata a súa morte.Evans, G. G. (1893).

 Vida persoal e familiar 
Patterson casou o 9 de maio de 1779 con Amy Hunter Ewing, con quen tivo oito fillos, entre eles Robert Maskell Patterson; e unha das súas fillas casou con Samuel Moore. Tanto o primeiro como o segundo dirixiron tamén a Casa da Moeda dos Estados Unidos.

Notas

 Véxase tamén 

 Bibliografía 

 Evans, G. G. (1893). "Robert Patterso". En Illustrated history of the United States mint... G. G. Evans, Filadelfia. Páxina 102.
 Smith, P. (2012). "Patterson, Robert". En American Numismatic Biographies. Páxina 282.

 Outros artigos 

 Director da Casa da Moeda dos Estados Unidos

Categoría:Nados en 1743
Categoría:Finados en 1824
Categoría:Nados no condado de Down
Categoría:Directores da Casa da Moeda dos Estados Unidos
Categoría:Personalidades do ensino
Categoría:Profesores da Universidade de Pensilvania
Categoría:Doutores honoris causa pola Universidade de Pensilvania